ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 4ης Μαΐου 1984

για την πραγματοποίηση από το Βέλγιο ορισμένων ενεργειών προσαρμογής της παραγωγικής ικανότητας στον τομέα της αλιείας, κατ' εφαρμογή της οδηγίας 83/515/ΕΟΚ του Συμβουλίου

(Τα κείμενα στη γαλλική και στην ολλανδική γλώσσα είναι τα μόνα αυθεντικά)

(84/262/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες ενέργειες προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,

Εκτιμώντας:

ότι η κυβέρνηση του Βελγίου προτίθεται να θεσπίσει καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 10 Ιανουαρίου και στις 28 Φεβρουαρίου 1984, τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·

ότι, σύμφωνα με το άρθρο 7 της εν λόγω οδηγίας, η Επιτροπή εξέτασε αν, σε συνάρτηση με τη συμφωνία τους με την οδηγία και αφού ληφθούν υπόψη άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·

ότι η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της εν λόγω οδηγίας·

ότι η παρούσα οδηγία είναι σύμφωνη με τη γνώμη της Μόνιμης Επιτροπής των Δομών Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που προβλέπονται από το Βέλγιο για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα της αλιείας, πληρούν τους όρους της χρηματοδοτικής συμμετοχής της Κοινότητας.

Άρθρο 2

Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ·

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 4 Μαΐου 1984.

Για την Επιτροπή

Γεώργιος ΚΟΝΤΟΓΕΩΡΓΗΣ

Μέλος της Επιτροπής

(1) ΕΕ αριθ. L 290 της 22. 10. 1983, σ. 15.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Μαρτίου 1984

για την τροποποίηση της απόφασης 80/817/ΕΟΚ περί ισοδυναμίας των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες

(84/184/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/400/ΕΟΚ του Συμβουλίου της 14ης Ιουνίου 1966, περί εμπορίας σπόρων τεύτλων προς σπορά (1), όπως τροποποιήθηκε τελευταία από την οδηγία 78/692/ΕΟΚ (2), και ιδίως το άρθρο 16 παράγραφος 1 στοιχείο α),

την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 83/116/ΕΟΚ (4), και ιδίως το άρθρο 16 παράγραφος 1 στοιχείο α),

την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (5), όπως τροποποιήθηκε τελευταία από την οδηγία 81/561/ΕΟΚ (6), και ιδίως το άρθρο 16 παράγραφος 1 στοιχείο α),

την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών (7), όπως τροποποιήθηκε τελευταία από την οδηγία 83/116/ΕΟΚ, και ιδίως το άρθρο 15 παράγραφος 1 στοιχείο α),

την πρόταση της Επιτροπής,

Εκτιμώντας:

ότι, με την απόφαση 80/817/ΕΟΚ (8), όπως τροποποιήθηκε από την απόφαση 82/601/ΕΟΚ (9), το Συμβούλιο διαπίστωσε ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών, που διενεργούνται σε είκοσι τρεις τρίτες χώρες, πληρούν τις προϋποθέσεις που προβλέπονται από τις εν λόγω οδηγίες·

ότι η ισχύς αυτής της διαπίστωσης ισοδυναμίας λήγει στις 30 Ιουνίου 1983· ότι οι εργασίες για την ανανέωσή της είναι εν εξελίξει, ιδίως η μελέτη της παρούσας κατάστασης σε κάθε δικαιούχο χώρα και των πειραμάτων στον τομέα αυτό·

ότι, εν αναμονή της λήξεως αυτών των εργασιών, πρέπει να παραταθεί για κατάλληλη περίοδο η ισχύς αυτής της διαπίστωσης ισοδυναμίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 3 της απόφασης 80/817/ΕΟΚ, η ημερομηνία «31 Ιουνίου 1983» αντικαθίσταται από την ημερομηνία «31 Δεκεμβρίου 1984».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Μαρτίου 1984.

Για το Συμβούλιο

Ο Πρόεδρος

C. FITERMAN

(1) ΕΕ αριθ. 125 της 11. 7. 1966, σ. 2290/66.

(2) ΕΕ αριθ. L 236 της 26. 8. 1978, σ. 13.

(3) ΕΕ αριθ. 125 της 11. 7. 1966, σ. 2298/66.

(4) ΕΕ αριθ. L 76 της 22. 3. 1983, σ. 21.

(5) ΕΕ αριθ. 125 της 11. 7. 1966, σ. 2309/66.

(6) ΕΕ αριθ. L 203 της 27. 7. 1981, σ. 52.

(7) ΕΕ αριθ. L 169 της 10. 7. 1969, σ. 3.

(8) ΕΕ αριθ. L 240 της 12. 9. 1980, σ. 1.

(9) ΕΕ αριθ. L 247 της 23. 8. 1982, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 5ης Μαρτίου 1984

για την τροποποίηση της απόφασης 81/598/ΕΟΚ περί του ποσού επιδοτήσεως επιτοκίου που προβλέπεται από την οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων, που εφαρμόζεται στην Ιρλανδία

(84/142/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 8 παράγραφος 2 δεύτερο εδάφιο,

την πρόταση της Επιτροπής,

Εκτιμώντας:

ότι η κυβέρνηση της Ιρλανδίας ζήτησε την παράταση της απόφασης 81/598/ΕΟΚ (3)·

ότι το επιτόκιο που ισχύει σήμερα στην Ιρλανδία δεν έχει μειωθεί σε σχέση με την κατάσταση του Ιουλίου του 1981 και ότι το επιτόκιο που επιβαρύνει τον δικαιούχο υπερβαίνει, κατά συνέπεια, το ελάχιστο ποσό που έχει καθοριστεί από την οδηγία 72/159/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από την 1η Ιανουαρίου 1984, το άρθρο 5 της απόφασης 81/598/ΕΟΚ αντικαθίσταται από το ακόλουθο κείμενο:

«Άρθρο 5

Η παρούσα απόφαση ισχύει μέχρι τις 30 Ιουνίου 1984.»

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 5 Μαρτίου 1984.

Για το Συμβούλιο

Ο Πρόεδρος

M. ROCARD

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 193 της 3. 7. 1982, σ. 37.

(3) ΕΕ αριθ. L 220 της 6. 8. 1981, σ. 27.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Μαρτίου 1984

για την έγκριση προγράμματος σχετικά με τη μεταποίηση των σπόρων προς σπορά στην Ιταλία, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(84/147/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,

Εκτιμώντας:

ότι, την 1η Σεπτεμβρίου 1983, η ιταλική κυβέρνηση ανακοίνωσε το πρόγραμμα σχετικά με τη μεταποίηση των σπόρων προς σπορά·

ότι στόχος του εν λόγω προγράμματος είναι η δημιουργία, η συγκέντρωση και η ορθολογική οργάνωση των εγκαταστάσεων συλλογής, προετοιμασίας, διαλογής, συσκευασίας και αποθεματοποίησης προς φύτευση, με σκοπό την προσαρμογή του δυναμικού και των τεχνικών μεταποίησης στην αυξημένη ζήτηση· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν στον προαναφερθέντα τομέα· ότι το σχέδιο για την εφαρμογή του προγράμματος δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·

ότι πρέπει να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα σχετικά με τη μεταποίηση των σπόρων προς σπορά που ανακοίνωσε η ιταλική κυβέρνηση την 1η Σεπτεμβρίου 1983, σύμφωνα με τον κανονισμό (ΕΟΚ) αριθ. 355/77.

2. Η έγκριση του προγράμματος αφορά μόνο τα σχέδια που υποβάλλονται πριν από τις 30 Απριλίου 1984.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 5 Μαρτίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 332 της 27. 11. 1982, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Φεβρουαρίου 1984

για την πραγματοποίηση από τη Δανία ορισμένων ενεργειών προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου

(Το κείμενο στη δανική γλώσσα είναι το μόνο αυθεντικό)

(84/117/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγίας 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,

Εκτιμώντας:

ότι η κυβέρνηση της Δανίας προτίθεται να θεσπίσει καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 6 Δεκεμβρίου 1983 και στις 12 Ιανουαρίου 1984, τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·

ότι σύμφωνα με το άρθρο 7 της εν λόγω οδηγίας, η Επιτροπή εξέτασε αν, σε συνάρτηση με τη συμφωνία τους με την οδηγία και αφού ληφθούν υπόψη άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·

ότι η παρούσα απόφαση δεν αφορά τις ενισχύσεις που χορηγούνται σύμφωνα με τις διατάξεις του άρθρου 5 της εν λόγω οδηγίας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής των Δομών Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που προβλέπονται από τη Δανία για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα της αλιείας, πληρούν τους όρους της χρηματοδοτικής συμμετοχής της Κοινότητας.

Άρθρο 2

Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ.

Άρθρο 3

Η παρούσα απόφαση απευθύνεται στο Βασίλειο της Δανίας.

Βρυξέλλες, 24 Φεβρουαρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 290 της 22. 10. 1983, σ. 15.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Φεβρουαρίου 1984

για την τροποποίηση της απόφασης 74/296/Ευρατόμ σχετικά με την παροχή πλεονεκτημάτων στην κοινή επιχείρηση Hochtemperatur-Kernkraftwerk GmbH (HKG)

(84/105/Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 48,

την πρόταση της Επιτροπής,

Εκτιμώντας:

ότι το Συμβούλιο, με την απόφασή του 74/295/Ευρατόμ (1), συνέστησε την Hochtemperatur-Kernkraftwerk GmbH (HKG) ως κοινή επιχείρηση·

ότι η γενική συνέλευση της κοινής επιχείρησης, στη συνεδρίαση της 11ης Ιουλίου 1983, αποφάσισε να προβεί σε αύξηση του κεφαλαίου της εταιρείας·

ότι το Συμβούλιο, με την απόφασή του 84/104/Ευρατόμ (2), ενέκρινε την τροποποίηση του καταστατικού (εταιρικής σύμβασης) που προέκυψε από την εν λόγω αύξηση·

ότι το Συμβούλιο, με την απόφασή του 74/296/Ευρατόμ (3), παραχώρησε στην κοινή επιχείρηση HKG ορισμένα πλεονεκτήματα που αναφέρονται στο παράρτημα ΙΙΙ της συνθήκης, και ιδίως απήλλαξε από το Kapitalverkehrsteuer (Gesellschaftsteuer) (φόρος επί της κινήσεως των κεφαλαίων - φόρος επί των εταιρειών) τις αρχικές εισφορές σε κεφάλαιο των εταίρων·

ότι η κοινή επιχείρηση ζήτησε την επέκταση της εν λόγω απαλλαγής επί των εισφορών σε κεφάλαιο που αντιστοιχούν στην προαναφερόμενη αύξηση κεφαλαίου·

ότι μια τέτοια επέκταση δύναται, μειώνοντας τα οικονομικά βάρη, να περιορίσει τους οικονομικούς κινδύνους που ενυπάρχουν σε μια τέτοια επιχείρηση·

ότι πρέπει, επομένως, να προσαρμοσθούν τα πλεονεκτήματα που παρασχέθηκαν στην κοινή επιχείρηση και να τροποποιηθεί ανάλογα η απόφαση 74/296/Ευρατόμ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημειο 1 του άρθρου 1 της απόφασης 74/296/Ευρατόμ αντικαθίσταται από το ακόλουθο κείμενο:

«1. Στο πλαίσιο του σημείου 3 του εν λόγω παραρτήματος, η απαλλαγή από το Kapitalverkehrsteuer (Gesellschaftsteuer) (φόρος επί της κινήσεως των κεφαλαίων - φόρος επί των εταιρειών) για τις εισφορές σε εταιρικό κεφάλαιο των εταίρων ( Stammeinlagen) της HKG, μέχρι συνολικού ποσού 90 εκατομμυρίων DM .»

Άρθρο 2

Η παρούσα απόφαση απευθύνεται στα κράτη μέλη και στην κοινή επιχείρηση Hochtemperatur-Kernkraftwerk GmbH (HKG).

Βρυξέλλες, 21 Φεβρουαρίου 1984.

Για το Συμβούλιο

Ο Πρόεδρος

C. CHEYSSON

(1) ΕΕ αριθ. L 165 της 20. 6. 1974, σ. 7.

(2) Βλέπε σ. 35 της παρούσας Επίσημης Εφημερίδας.

(3) ΕΕ αριθ. L 165 της 20. 6. 1974, σ. 14.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιανουαρίου 1984

για τη θέσπιση ορισμένων προστατευτικών μέτρων κατά της influenza των πτηνών

(84/39/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 71/118/ΕΟΚ του Συμβουλίου της 15ης Φεβρουαρίου 1981 περί υγειονομικών προβλημάτων στον τομέα των συναλλαγών νωπών κρεάτων πουλερικών (1), όπως τροποποιήθηκε τελευταία από την οδηγία 82/532/ΕΟΚ (2), και ιδίως το άρθρο 11 παράγραφοι 4 και 5,

Εκτιμώντας:

ότι διαπιστώθηκε, σε τμήμα της επικράτειας της Ιρλανδίας, η ασθένεια influenza των πτηνών· ότι, εξάλλου, διαπιστώθηκε η ύπαρξη του ιού αυτής της ασθένειας σε ορισμένα είδη πουλερικών·

ότι ο χαρακτήρας της ασθένειας αυτής αποτελεί ενδεχομένως κίνδυνο για τα πουλερικά των άλλων κρατών μελών, εξαιτίας του σημαντικού όγκου των συναλλαγών νωπών κρεάτων πουλερικών· ότι ορισμένα κράτη μέλη έχουν λάβει μέτρα προστασίας για το σκοπό αυτό·

ότι πρέπει, κατά συνέπεια, όλα τα κράτη μέλη να λάβουν τα κατάλληλα μέτρα για να εξασφαλισθεί η προστασία τους κατά το χρονικό διάστημα που απαιτείται για την εξάλειψη αυτής της ασθένειας·

ότι τα μέτρα που έχουν λάβει οι ιρλανδικές αρχές επιτρέπουν να περιορίζονται οι επιπτώσεις της ασθένειας σε ορισμένες περιοχές· ότι πρέπει, λοιπόν, να εφαρμοστούν τα περιοριστικά μέτρα μόνο στις αποστολές από τις περιοχές αυτές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την εισαγωγή στην επικράτειά τους νωπών κρεάτων πουλερικών που έχουν ληφθεί μετά τις 15 Οκτωβρίου 1983 από πουλερικά τα οποία προέρχονται από ζώνη ευρισκόμενη σε ακτίνα 5 χιλιομέτρων γύρω από τις εστίες της influenza των πτηνών που διαπιστώθηκαν στην Ιρλανδία.

Άρθρο 2

Το υγειονομικό πιστοποιητικό που προβλέπεται στην οδηγία 71/118/ΕΟΚ και συνοδεύει τις αποστολές νωπών κρεάτων από την Ιρλανδία, πρέπει να συμπληρώνεται με την ακόλουθη ένδειξη: « Κρέατα σύμφωνα με την απόφαση 84/39/ΕΟΚ της Επιτροπής της 13ης Ιανουαρίου 1984».

Άρθρο 3

Η Επιτροπή παρακολουθεί την εξέλιξη της κατάστασης και η παρούσα απόφαση θα τροποποιηθεί, ενδεχομένως, ανάλογα με την εξέλιξη αυτή.

Άρθρο 4

Τα κράτη μέλη τροποποιούν τα μέτρα που εφαρμόζουν στις συναλλαγές, ώστε να συμφωνούν με την παρούσα απόφαση.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 13 Ιανουαρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 55 της 8. 3. 1971, σ. 23.

(2) ΕΕ αριθ. L 234 της 9. 8. 1982, σ. 12.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Ιανουαρίου 1984

που καταργεί την απόφαση 81/265/ΕΟΚ της Επιτροπής περί της εισαγωγής, με ατέλεια δασμών, των εμπορευμάτων τα οποία προορίζονται να διανεμηθούν ή να διατεθούν δωρεάν στα θύματα του σεισμού που έπληξε την Ελλάδα τον Φεβρουάριο του 1981

(Το κείμενο στην ελληνική γλώσσα είναι το μόνο αυθεντικό)

(84/54/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1410/74 του Συμβουλίου της 4ης Ιουνίου 1974 για τη δασμολογική μεταχείριση που εφαρμόζεται στα εισαγόμενα για ελεύθερη κυκλοφορία εμπορεύματα σε περίπτωση καταστροφών που πλήττουν το έδαφος ενός ή περισσοτέρων κρατών μελών (1), και ιδίως το άρθρο 2,

Εκτιμώντας:

ότι, με την απόφαση 81/265/ΕΟΚ (2), η Επιτροπή εξουσιοδότησε την κυβέρνηση της Ελληνικής Δημοκρατίας να εισαγάγει, με ατέλεια εισαγωγικών δασμών, τα εμπορεύματα που προορίζονται να διανεμηθούν ή να διατεθούν δωρεάν στα θύματα του σεισμού που έπληξε την Ελλάδα τον Φεβρουάριο του 1981, καθώς και τα εμπορεύματα που εισάγονται από τις μονάδες παροχής βοήθειας, ούτως ώστε αυτές να δυνηθούν να καλύψουν τις ανάγκες τους κατά τη διάρκεια της επέμβασής τους·

ότι από τις κοινοποιήσεις τις οποίες έχει πραγματοποιήσει προς την Επιτροπή η ελληνική κυβέρνηση, κατ' εφαμογή του άρθρου 3 της απόφασης 81/265/ΕΟΚ, προκύπτει ότι από τον Απρίλιο του 1982 στην εν λόγω κυβέρνηση δεν υποβλήθηκαν αιτήσεις για την ατελή εισαγωγή εμπορευμάτων που προορίζονται για τα θύματα του προαναφερθέντος σεισμού· ότι υπό τις συνθήκες αυτές, και αφού τα κράτη μέλη διατύπωσαν σχετικά τη γνώμη τους, κρίνεται σκόπιμο να παύσει να ισχύει η προαναφερθείσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 81/265/ΕΟΚ παύει να ισχύει.

Άρθρο 2

Η παρούσα απόφαση αρχίζει να ισχύει από την 1η Φεβρουαρίου 1984.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 20 Ιανουαρίου 1984.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 150 της 7. 6. 1974, σ. 4.

(2) ΕΕ αριθ. L 122 της 6. 5. 1981, σ. 32.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Οκτωβρίου 1983 σχετικά με τα αντίμετρα στον τομέα των διεθνών θαλάσσιων μεταφορών - (83/573/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,

Εκτιμώντας:

ότι τα αποτελέσματα του συστήματος πληροφόρησης στη ναυτιλία, το οποίο δημιουργήθηκε σύμφωνα με τις διατάξεις των αποφάσεων 78/774/ΕΟΚ (1), 79/4/ΕΟΚ (2), 80/1181/ΕΟΚ (3), 81/189/ΕΟΚ (4) και 82/870/ΕΟΚ (5), καθώς και η εμπειρία ορισμένων κρατών μελών, δείχνουν ότι πρέπει να καθορισθεί κατάλληλη κοινοτική διαδικασία σχετικά με αντίμετρα στον τομέα διεθνών θαλάσσιων μεταφορών έναντι τρίτων χωρών, τα οποία μπορούν να λάβουν τα ενδιαφερόμενα κράτη μέλη,

(1) ΕΕ αριθ. L 258 της 21.9.1978, σ. 35.

(2) ΕΕ αριθ. L 5 της 9.1.1979, σ. 31.

(3) ΕΕ αριθ. L 350 της 23.12.1980, σ. 44

(4) ΕΕ αριθ. L 88 της 2.4.1981, σ. 32.

(5) ΕΕ αριθ. L 368 της 28.12.1982, σ. 42.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Όταν ένα κράτος μέλος λάβει ή σκοπεύει να λάβει αντίμετρα στον τομέα των διεθνών θαλάσσιων μεταφορών έναντι τρίτων χωρών, διαβουλεύεται με τα άλλα κράτη μέλη και την Επιτροπή σύμφωνα με τη διαδικασία διαβουλεύσεων που καθιερώνει η απόφαση 77/587/ΕΟΚ (6).

(6) ΕΕ αριθ. L 239 της 17.9.1977, σ. 23.

ρθρο 2

1. Τα κράτη μέλη καταβάλλουν προσπάθεια, στα πλαίσια των διαβουλεύσεων που αναφέρονται στο άρθρο 1, για να συντονίσουν όλα τα αντίμετρα που ενδέχεται να λάβουν.

2. Το Συμβούλιο μπορεί να αποφασίσει ομοφώνως ότι τα κράτη μέλη εφαρμόζουν από κοινού κατάλληλα αντίμετρα που αποτελούν τμήμα της εθνικής τους νομοθεσίας.

ρθρο 3

Εφόσον τα κράτη μέλη προβαίνουν στις διαβουλεύσεις που αναφέρονται στο άρθρο 1, θα πρέπει, αν χρειαστεί, να διευκρινίζουν όσο το δυνατόν περισσότερο τα εξής:

α) τις εξελίξεις που προκάλεσαν τη λήψη αντιμέτρων

β) την περιοχή ναυσιπλοΐας στην οποία πρόκειται να εφαρμοσθούν τα αντίμετρα

γ) τη φύση των ναυτιλιακών υπηρεσιών που θίγονται (π.χ. τακτικές γραμμές)

δ) τη φύση των αντιμέτρων που έχουν ληφθεί ή που θα ληφθούν

ε) τη διάρκεια ισχύος των αντιμέτρων

στ) την αναλογία των αντιμέτρων προς την επελθούσα ζημία.

ρθρο 4

Τα κράτη μέλη διατηρούν το δικαίωμα να εφαρμόζουν μονομερώς εθνικά αντίμετρα.

ρθρο 5

Η παρούσα απόφαση απευθύνεται στα κράτη μέλη.

Λουξεμβούργο, 26 Οκτωβρίου 1983.

Για το Συμβούλιο

Ο Πρόεδρος

Γ. ΜΩΡΑΪΤΗΣ
31.12.83 ΕπίσημηΕφημερίδατωνΕυρωπαϊκώνΚοινοτήτων Αριθ.L375/23
ΑΠΟΦΑΣΗΤΗΣΕΠΙΤΡΟΠΗΣ
της23ηςΔεκεμβρίου1983
κερίκαθορισμούτωνανώτατωνποσώνγιατηνκατανομήτουδιαγωνισμούπουάρχισεβάσει
τουκανονισμού(ΕΟΚ)αριθ.3414/83σχετικάμετηχορήγησηδιαφόρωνπαρτίδωνβουτυρε­
λαίουωςεπισιτιστικήβοήθεια
(83/665/EOK)
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΕπιτροπήςΔιαχείρισης
ΓάλακτοςκαιΓαλακτοκομικών Προϊόντων,
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
Άρθρο1
Ταανώταταποσάπουθαληφθούνυπόψηγιατηνκατα­
νομήτουδιαγωνισμού ,οοποίοςαναφέρεταιστονκανο­
νισμό(ΕΟΚ)αριθ.3414/83,καθορίζονταιωςεξής:
—ΠαρτίδαΑ:
—ΠαρτίδαΒ:
—ΠαρτίδαΓ:
—ΠαρτίδαΔ:
—ΠαρτίδαI:
—ΠαρτίδαΚ:
—ΠαρτίδαΛ:
—ΠαρτίδαΜ:93340
85703
50423
101284
71280
19053
33586
109972ECU(D),
ECU(D),
ECU(B),
ECU(IRL),
ECU(UK),
ECU(NL),
ECU(NL),
ECU(F).ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας,
τονκανονισμό(ΕΟΚ)αριθ.804/68τουΣυμβουλίουτης
27ηςΙουνίου1968περίκοινήςοργανώσεωςαγοράςστον
τομέατουγάλακτοςκαιτωνγαλακτοκομικών προϊό­
ντων('),όπωςτροποποιήθηκε τελευταίααπότονκανονι­
σμό(ΕΟΚ)αριθ.1600/83(2),καιιδίωςτοάρθρο6παρά­
γραφος7,
Εκτιμώντας :
ότι,σύμφωναμετονκανονισμό(ΕΟΚ)αριθ.3414/83της
Επιτροπήςτης2αςΔεκεμβρίου1983περίχορηγήσεως
διαφόρωνπαρτίδωνβουτυρελαίου ωςεπισιτιστική
βοήθεια(3),τέθηκεσεδιαγωνισμόηπρομήθεια2771
τόνωνβουτυρελαίου πουπροορίζεταιγιαορισμένες
τρίτεςχώρεςκαιδικαιούχουςοργανισμούς ·
ότιτοάρθρο13παράγραφος 1τουκανονισμού (ΕΟΚ)
αριθ.1354/83τηςΕπιτροπήςτης17ηςΜαΐου1983γιατις
γενικέςλεπτομέρειεςτηςδιακίνησηςκαιτηςχορήγησης
αποκορυφωμένου γάλακτοςσεσκόνη,βουτύρουκαι
βουτυρελαίουστοπλαίσιοτηςεπισιτιστικήςβοήθειας(4),
όπωςτροποποιήθηκε τελευταίααπότονκανονισμό
(ΕΟΚ)αριθ.1886/83(5),προβλέπειότι,λαμβανομένων
υπόψητωνπροσφορώνπουελήφθησαν,καθορίζεταιγια
κάθεπαρτίδαήτμήμαπαρτίδας,τηςπερίπτωσηςπου
αναφέρεταιστοάρθρο11παράγραφος 3τρίτοεδάφιο,
έναανώτατοποσόήαποφασίζεταιναμηδοθείσυνέχεια
στοδιαγωνισμό­
ότι,λόγωτωνλαμβανομένων προσφορών,πρέπεινα
καθοριστούνταανώταταποσάσταόριαπουαναφέρο­
νταιπαρακάτω ■ΌσοναφοράτηνπαρτίδαΖ,δενσυνεχίζεταιοδιαγωνι­
σμός.
Άρθρο2
Ηπαρούσααπόφασηαπευθύνεταιστακράτημέλη.
Βρυξέλλες23Δεκεμβρίου1983.
ΓιατηνΕπιτροπή
PoulDΑLSΑGΕR
ΜέλοςτηςΕπιτροπής
(')ΕΕαριθ.L148της28.6.1968,σ.13.
(J)ΕΕαριθ.L163της22.6.1983,σ.56.
(3)ΕΕαρι9.L341της6.12.1983,σ.1.
(*)ΕΕαριθ.L142της1.6.1983,σ.1.
(5)ΕΕαρι9.L187της12.7.1983,σ.29.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 8ης Δεκεμβρίου 1983

σχετικά με το διορισμό τακτικού μέλους της Συμβουλευτικής Επιτροπής για την εκπαίδευση των νοσοκόμων

(83/627/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση του Συμβουλίου 77/454/ΕΟΚ της 27ης Ιουνίου 1977 σχετικά με τη σύσταση Συμβουλευτικής Επιτροπής για την εκπαίδευση των νοσοκόμων (1), και ιδίως τα άρθρα 3 και 4,

Εκτιμώντας:

ότι, με την απόφασή του 82/698/ΕΟΚ (2), το Συμβούλιο διόρισε την κ. I. Leydon τακτικό μέλος για την περίοδο που λήγει στις 7 Οκτωβρίου 1985·

ότι η ιρλανδική κυβέρνηση όρισε, στις 3 Μαΐου 1983, την κ. Annette Donnellan, σε αντικατάσταση της κ. I. Leydon,

ΑΠΟΦΑΣΙΖΕΙ:

Άρθρο μόνο

Η κ. Annette Donnellan διορίζεται τακτικό μέλος της Συμβουλευτικής Επιτροπής για την εκπαίδευση των νοσοκόμων σε αντικατάσταση της κ. I. Leydon και για το υπόλοιπο της θητείας της, δηλαδή έως τις 7 Οκτωβρίου 1985.

Βρυξέλλες, 8 Δεκεμβρίου 1983.

Για το Συμβούλιο

Ο Πρόεδρος

Ε. ΓΙΑΝΝΟΠΟΥΛΟΣ

(1) ΕΕ αριθ. L 176 της 15. 7. 1977, σ. 11.

(2) ΕΕ αριθ. L 292 της 16. 10. 1982, σ. 29.